CELEX: 62021CN0625
Language: et
Date: 2021-10-08 00:00:00
Title: Kohtuasi C-625/21: Eelotsusetaotlus, mille on esitanud Oberster Gerichtshof (Austria) 8. oktoobril 2021 – VB versus GUPFINGER Einrichtungsstudio GmbH

24.1.2022   
            
            
               ET
            
            
               Euroopa Liidu Teataja
            
            
               C 37/12
            
         
      Eelotsusetaotlus, mille on esitanud Oberster Gerichtshof (Austria) 8. oktoobril 2021 – VB versus GUPFINGER Einrichtungsstudio GmbH
      (Kohtuasi C-625/21)
      (2022/C 37/17)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Kassaator: VB
      
         Vastustaja kassatsioonimenetluses: GUPFINGER Einrichtungsstudio GmbH
      
         Eelotsuse küsimused
      
      
                  1.
               
               
                  Kas nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes (1) artikli 6 lõiget 1 ja artikli 7 lõiget 1 tuleb tõlgendada nii, et kaupleja lepingulise hüvitisnõude korral tarbija vastu, milles kaupleja tugineb tarbija õigustamatult lepingust taganemisele, on liikmesriigi dispositiivse õiguse kohaldamine juba siis välistatud, kui kaupleja tüüptingimused sisaldavad ebaõiglast lepingutingimust, mis lisaks liikmesriigi dispositiivsetele õigusnormidele annab kauplejale valikuõiguse nõuda lepingut rikkunud tarbijalt kindlasummalist hüvitist?
                  Kui esimesele küsimusele vastatakse jaatavalt:
               
            
                  2.
               
               
                  Kas liikmesriigi dispositiivse õiguse selline kohaldamine on ka sel juhul välistatud, kui kaupleja ei tugine tarbija vastu esitatavas kahjuhüvitisnõudes sellele lepingutingimusele?
                  Kui esimesele ja teisele küsimusele vastatakse jaatavalt:
               
            
                  3.
               
               
                  Kas liidu õiguse nimetatud sätetega on vastuolus, et lepingutingimuse puhul, mis sisaldab mitut sätet (nt alternatiivseid sanktsioone lepingust õigustamatult taganemise korral), jäävad lepingusuhtes kehtima need lepingutingimuse osad, mis on igal juhul vastavuses liikmesriigi dispositiivse õigusega ning mida ei tule pidada ebaõiglaseks?
               
            
         (1)  EÜT 1993, L 95, lk 29; ELT eriväljaanne 15/02, lk 288.